VENDIM
Nr. 536, datë 25.9.2025

PËR MIRATIMIN E MARRËVESHJES SË GARANCISË, NDËRMJET KËSHILLIT TË MINISTRAVE, PËRFAQËSUAR NGA MINISTRIA E FINANCAVE, DHE BANKËS SË TIRANËS SHA, PËR KONTRATËN E KREDISË, NDËRMJET BANKËS SË TIRANËS SHA DHE FURNIZUESIT TË SHËRBIMIT UNIVERSAL (FSHU) SHA, DHE OPERATORIT TË SHPËRNDARJES SË ENERGJISË ELEKTRIKE (OSHEE) GROUP SHA DHE OPERATORIT TË SISTEMIT TË SHPËRNDARJES (OSSH) SHA, DHE FURNIZUESIT TË TREGUT TË LIRË (FTL) SHA

Në mbështetje të nenit 100 të Kushtetutës, të nenit 38, të ligjit nr. 9665, datë 18.12.2006, “Për huamarrjen shtetërore, borxhin shtetëror dhe garancitë shtetërore të huas në Republikën e Shqipërisë”, të ndryshuar, dhe të nenit 57, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, me propozimin e ministrit të Financave dhe të zëvendëskryeministrit dhe ministrit të Infrastrukturës dhe Energjisë, Këshilli i Ministrave

VENDOSI:

1. Miratimin e marrëveshjes së garancisë, ndërmjet Këshillit të Ministrave, përfaqësuar nga Ministria e Financave, dhe Bankës së Tiranës sh.a., për kontratën e kredisë, ndërmjet Bankës së Tiranës sh.a. dhe Furnizuesit të Shërbimit Universal (FSHU) sh.a., dhe Operatorit të Shpërndarjes së Energjisë Elektrike (OSHEE) Group sh.a. dhe Operatorit të Sistemit të Shpërndarjes (OSSH) sh.a., dhe Furnizuesit të Tregut të Lirë (FTL) sh.a., në shumën 20 000 000 (njëzet milionë) euro, sipas tekstit që i bashkëlidhet këtij vendimi.
2. Ngarkohen Ministria e Financave, Ministria e Infrastrukturës dhe Energjisë, Furnizuesi i Shërbimit Universal (FSHU) sh.a., Operatori i Shpërndarjes së Energjisë Elektrike (OSHEE) Group sh.a., Operatori i Sistemit të Shpërndarjes (OSSH) sh.a. dhe Furnizuesi i Tregut të Lirë (FTL) sh.a. për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR 

MARRËVESHJE GARANCIE
PËR KONTRATËN E KREDISË, NDËRMJET BANKËS SË  TIRANËS SHA DHE FURNIZUESIT TË SHËRBIMIT UNIVERSAL (FSHU) SHA, DHE OPERATORIT TË SHPËRNDARJES SË ENERGJISË ELEKTRIKE (OSHEE) GROUP SHA DHE OPERATORIT TË SISTEMIT TË SHPËRNDARJES (OSSH) SHA, DHE FURNIZUESIT TË TREGUT TË LIRË (FTL) SHA
Deri në vlerën 20 000 000 euro
datë
________________

Duke qenë se, sipas kontratës për kredi afatgjatë nr. XXX rep., nr. XXX kol., datë XXX (më poshtë referuar si “Kontrata e kredisë”), lidhur ndërmjet “Bankës së Tiranës” sh.a. (kredidhënësi) dhe “Furnizuesit të Shërbimit Universal” (FSHU) sh.a. (këtu e më poshtë referuar si kredimarrësi), dhe “Operatorit të Shpërndarjes së Energjisë Elektrike Group” sh.a., këtu (bashkëkredimarrës), dhe Operatorit të Sistemit të Shpërndarjes” sh.a. (OSSH sh.a.) (bashkëkredimarrës), dhe “Furnizuesit të Tregut të Lirë” sh.a. (FTL sh.a.) (bashkëkredimarrës); “Banka e Tiranës” sh.a. ka rënë dakord të vendosë në dispozicion të kredimarrësit shumën totale të principalit prej 20 000 000 (njëzet milionë) euro në formën e kredisë, sipas kushteve dhe afateve të përcaktuara në “Kontratën e kredisë”;
duke qenë se, sipas kushteve të përcaktuara në “Kontratën e kredisë”, për të siguruar përmbushjen e detyrimeve të kredimarrësit, rrjedhur nga “Kontrata e kredisë”, kërkohet lëshimi i një garancie shtetërore nga ana e Këshillit të Ministrave;
duke qenë se, Këshilli i Ministrave, me vendimin nr. xxx, datë xxx, “Për miratimin e garancisë shtetërore, në favor të ‘Bankës së Tiranës’ sh.a., për kontratën e kredisë ndërmjet ‘Bankës së Tiranës’ sh.a. dhe ‘Furnizuesit të Shërbimit Universal’ sh.a., dhe ‘Operatorit të Shpërndarjes së Energjisë Elektrike Group’ sh.a. dhe ‘Operatorit të Sistemit të Shpërndarjes’ sh.a., dhe ‘Furnizuesit të Tregut të Lirë’ sh.a.” ka vendosur miratimin e lëshimit të kësaj garancie shtetërore;
tashmë, si rrjedhojë, Ministria e Financave e Republikës së Shqipërisë, në cilësinë e përfaqësueses së Këshillit të Ministrave (këtu e më poshtë referuar si “Garantuesi”), lidh këtë marrëveshje garancie me kredidhënësin, me kushtet e mëposhtme:
Garantuesi njeh dhe bie dakord që me “Kontratën e kredisë” do të kuptohet kontrata për kredi afatgjatë nr. xxx rep., nr. xxx kol., datë xxx, si edhe çdo shtojcë e saj dhe/ose amendament i saj, që mund të nënshkruhet për zgjatjen e afatit të kontratës bazë, të lidhur midis kredidhënësit dhe kredimarrësit. 
Garantuesi merr përsipër në mënyrë të parevokueshme dhe të pakushtëzuar, të garantojë detyrimin e kredimarrësit për shlyerjen e principalit dhe interesave sipas skedulit fillestar të shlyerjes apo çdo skeduli të ndryshuar të shlyerjes së dakordësuar ndërmjet palëve të principalit dhe interesave, të përcaktuar në kontratën për kredi afatgjatë nr. xxx rep., nr. xxx kol., datë xxx, deri në përmbushjen e plotë të detyrimeve financiare që kredimarrësi i detyrohet kredidhënësit sipas afateve të kësaj kontrate kredie dhe çdo zgjatje të afatit që nuk sjell rritje të detyrimit të principalit të kredisë akorduar kredimarrësit, që mund t’i bëhet kësaj kontrate.
Në rast se kredimarrësi nuk shlyen detyrimet e përcaktuara sipas kushteve të kontratës së kredisë, garantuesi merr përsipër të paguajë menjëherë, brenda afatit maksimal prej 10 (dhjetë) ditësh pune, bazuar në kërkesën e parë me shkrim të kredidhënësit, detyrimet e pashlyera të kredimarrësit, që përfshijnë principalin, plus interesat e maturuara, konform skedulit të shlyerjes sipas kontratës së kredisë, dhe amendamentet përkatëse, duke përjashtuar këtu interesvonesa apo penalitete mbi mosshlyerjen në kohë të detyrimeve nga kredimarrësi apo kosto administrative për dhënien e kredisë, kosto të cilat duhet të paguhen nga kredimarrësi. 
Kërkesa për pagesë që kredidhënësi do t’i drejtojë garantuesit duhet të përmbajë vlerën e pagesës së kërkueshme të përllogaritur, si edhe një përshkrim të detajuar të detyrimeve, duke përcaktuar në mënyrë analitike principalin, interesat e akumuluara dhe çdo detyrim tjetër në zbatim të kontratës së kredisë. Kërkesa për pagesë duhet të përmbajë, gjithashtu, detajet e llogarisë bankare në të cilin do të kryhet pagesa nga garantuesi. Nëse garantuesi e vlerëson të arsyeshme, përpara kryerjes së pagesës mund të kërkojë informacion shtesë ose qartësime nga kredidhënësi, përmbushja e të cilave nuk cenon vlefshmërinë e kësaj garancie shtetërore.
Pas pagesës së detyrimit nga garantuesi, garantuesi merr në dorëzim automatikisht të gjitha të drejtat dhe mjetet ligjore që zotëronte kredidhënësi ndaj kredimarrësit, sipas përcaktimeve të kontratës së kredisë dhe në masën e çdo pagese të kryer nga garantuesi, në kuadër të kësaj marrëveshjeje garancie. 
Kredidhënësi duhet t’i dërgojë garantuesit, në mënyrë periodike, në përfundim të çdo muaji, informacion mbi stokun/gjendjen e detyrimit të kredimarrësit, duke evidentuar në mënyrë të veçuar principalin dhe interesat.
Garantuesi është njohur me termat dhe kushtet e kontratës së kredisë dhe për çdo ndryshim, rinovim, zgjatje, përtëritje apo ristrukturim të kontratës së kredisë, përfshirë edhe dhënien e ndonjë lehtësimi nga ana e kredidhënësit/përfituesit kundrejt kredimarrësit, që mund të bëhet me marrëveshje ndërmjet kredidhënësit/përfituesit dhe kredimarrësit, përveç rritjes së shumës së principalit të kredisë apo ndryshimin e termave financiarë të interesit kontraktor të kredisë, të cilat do të sillnin një rritje të detyrimeve të mundshme të garantuesit sipas kësaj marrëveshjeje garancie, nuk do të kërkojë miratimin e garantuesit.
Komunikimet në lidhje me këtë marrëveshje garancie, duhet të bëhen në formë të shkruar dhe të dërgohen në adresat e mëposhtme:
	Për Ministrinë e Financave:
	

	Adresa:
	Bulevardi “Dëshmorët e Kombit”, nr. 3, Tiranë

	Në vëmendje të:
	Ministrit të Financave 



Komunikimet, në lidhje me pagesat sipas kësaj marrëveshjeje, përveçse do të adresohen me shkresë zyrtare në adresën e sipërpërmendur, mund të dërgohen edhe në adresën e email-it: debt.department@financa.gov.al.
	Për “Banka e Tiranës” sh.a.
	

	Adresa:
	Rruga “Ibrahim Rugova”, Tiranë

	Në vëmendje të:
	Divizionit të Korporatave 

	info@tiranabank.al
	znj. Glenda KURTI 
Tel: 069 60 92 289



Kjo marrëveshje garancie do të hyjë në fuqi menjëherë me nënshkrimin e saj dhe do të jetë e vlefshme deri në shlyerjen e plotë të të gjitha detyrimeve që rrjedhin nga kontrata e kredisë dhe amendamentet/ndryshimet/shtojcat përkatëse.
Kjo marrëveshje garancie do të rregullohet sipas ligjeve të Republikës së Shqipërisë. Çdo mosmarrëveshje, kundërshti apo pretendim që lind nga ose në lidhje me këtë marrëveshje, apo shkelja, zgjidhja ose pavlefshmëria e saj, do të zgjidhet me mirëkuptim nga palët. Nëse palët nuk arrijnë t’i zgjidhin ato me mirëkuptim, ato do të zgjidhen sipas legjislacionit shqiptar.
Palët nënshkruajnë këtë marrëveshje garancie në 2 (dy) kopje origjinale, të barasvlershme, në gjuhën shqipe (një kopje për garantuesin dhe një kopje për kredidhënësin), në Tiranë, Shqipëri, në datën e përcaktuar në krye të kësaj marrëveshjeje, që konsiston në datën më të fundit të nënshkruar nga secila prej palëve.

	KËSHILLI I MINISTRAVE

PËRFAQËSUAR NGA
MINISTRIA E FINANCAVE

	BANKA E TIRANËS SHA

DREJTOR I PËRGJITHSHËM EKZEKUTIV


	MINISTRI

Petrit Malaj
	Dritan Mustafa









REPUBLIKA E SHQIPËRISË 		                                            NR. ________ REP.
DHOMA KOMBËTARE E NOTERISË 	                                            NR. ________ KOL.
DEGA VENDORE ___________

KONTRATË PËR KREDI AFATGJATË
Nr. 1465/01.11.2024

Ne ____________, sot me ___.___ 2025 (dy mijë e njëzetë e pesë), në Zyrën e Noterisë _________________ para meje Noteres _______________, me seli në ________________, u paraqitën palët që kërkuan redaktimin e kësaj kontrate kredie bankare, me afat si më poshtë:
Kredidhënësi:
Shoqëria bankare “Banka e Tiranës” sh.a., regjistruar si person juridik shqiptar me vendimin nr. 12718, datë 3.11.1995, të Gjykatës së Rrethit Gjyqësor Tiranë, që vepron si Bankë me licencën nr. 7, datë 12.9.1996, të lëshuar nga Banka e Shqipërisë, NUIS: J61924008V, me seli në adresën: rruga “Ibrahim Rugova”, Tiranë, përfaqësuar nga drejtore e Divizionit të Korporatave, znj. Glenda Kurti, e bija e Agronit, lindur më 6.3.1978, në Tiranë dhe banuese në Tiranë, në adresën: rr. “Kongresi i Manastirit”, pall. ½, shkalla 3, identifikuar me pasaportë nr. H85306150N dhe nga drejtore e Departamentit të Administrimit të Kredive, Aida Cengu, e bija e Azemit, lindur më 16.2.1970, në Kukës dhe banuese në Tiranë, me letërnjoftim nr. 035236532, të dyja madhore e me zotësi të plotë juridike për të vepruar (dhe në vazhdim do të quhet “Kredidhënësi” ose “Banka”), nga njëra anë; dhe
Kredimarrësi:
Shoqëria “Furnizuesi i Shërbimit Universal” sh.a., me seli në adresën: Bulevardi “Gjergj Fishta”, ndërtesa nr. 88, h. 1, kati II, Njësia Administrative nr. 7, 1023, Tiranë, e krijuar dhe që vepron në bazë të ligjeve shqiptare, regjistruar si person juridik në Regjistrin Tregtar me NUIS nr. L81530016L, përfaqësuar këtu e më poshtë (në bazë të vendimit të Këshillit të Administrimit të FSHU-së nr. 27, datë 12.12.2024, i ndryshuar me vendimin nr. 2, datë 31.1.2025 dhe vendimit të Asamblesë së Përgjithshme nr. 30, datë 16.12.2024, i ndryshuar me vendimin nr. 2, datë 5.2.2025) nga administratori i shoqërisë, z. Algert Luzi, i biri i Xhevdetit, lindur më 7.5.1987, në Burrel dhe banues në adresën: rr. “Don Bosko”, pll. Aurora Konstruksion, Tiranë, mbajtës i letërnjoftimit nr. 034197499 dhe me numër personal: I70507065J, madhor e me zotësi të plotë juridike për të vepruar (dhe në vazhdim do të quhet “Kredimarrësi”);
Bashkëkredimarrës: 
a) Shoqëria “Operatori i Shpërndarjes së Energjisë Elektrike Group” sh.a., me seli në Njësinë Administrative nr. 7, Bulevardi “Gjergj Fishta”, ndërtesa nr. 88, hyrja 1, 1023, Tiranë, e krijuar dhe që vepron në bazë të ligjeve shqiptare, regjistruar si person juridik në Regjistrin Tregtar me NUIS nr. K72410014H, përfaqësuar këtu e më poshtë (në bazë të vendimit të Këshillit Mbikëqyrës nr. 46, datë 19.11.2024, i ndryshuar me vendimin nr. 2, datë 14.2.2025 dhe vendimit të Asamblesë Përgjithshme të Aksionarit nr. 9460/4, datë 6.12.2024, i ndryshuar me vendimin nr. 2047/2, datë 21.3.2025) nga administratori i shoqërisë, z. Enea Karakaçi, i biri i Ridvanit, lindur më 17.3.1987, në Shkodër dhe banues në adresën: rr. “Zenel Baboçi”, P. Ferrari, Tiranë, mbajtës i letërnjoftimit nr. 037281367 dhe me numër personal: I70317091T, madhor e me zotësi të plotë juridike për të vepruar (dhe në vazhdim do të quhet “Bashkëkredimarrës”);
b) Shoqëria “Operatori i Sistemit të Shpërndarjes” sh.a. (OSSH sh.a.), me seli në Bulevardin “Gjergj Fishta”, ndërtesa nr. 88, h. 1, kati V, Njësia Administrative nr. 7, 1023, Tiranë, e krijuar dhe që vepron në bazë të ligjeve shqiptare, regjistruar si person juridik në Regjistrin Tregtar me NUIS nr. L81530018E, përfaqësuar këtu e më poshtë (në bazë të vendimit të Këshillit Administrimit nr. 21, datë 27.11.2024, i ndryshuar me vendimin nr. 2, datë 31.1.2025 dhe vendimit të Asamblesë së Përgjithshme nr. 24, datë 3.12.2024, i ndryshuar me vendimin nr. 2, datë 5.2.2025) nga administratori i shoqërisë, z. Blendian Dalipi, i biri i Bajramit, lindur më 27.7.1975, në Poliçan, Alb. dhe banues në adresën: rr. “Frederik Shiroka”, kati 3, ap. 29, Njësia Admin. 7, kutia postare 1001, Tiranë, mbajtës i letërnjoftimit nr. 034411855 dhe me numër personal: H50727048H, madhor e me zotësi të plotë juridike për të vepruar (dhe në vazhdim do të quhet “Bashkëkredimarrës”);
c) Shoqëria “Furnizuesi i Tregut të Lirë” sh.a. (FTL sh.a.), me seli në Bulevardin “Gjergj Fishta”, ndërtesa nr. 88, h. 1, kati IV, Njësia Administrative nr. 7, 1023, Tiranë, e krijuar dhe që vepron në bazë të ligjeve shqiptare, regjistruar si person juridik në Regjistrin Tregtar me NUIS nr. L81530029T, përfaqësuar këtu e më poshtë (në bazë të vendimit të Këshillit Administrimit nr. 26, datë 10.12.2024, i ndryshuar me vendimin nr. 2, datë 28.1.2025 dhe vendimit të Asamblesë së Përgjithshme nr. 28, datë 12.12.2024, i ndryshuar me vendimin nr. 2, datë 30.1.2025) nga administratori i shoqërisë, z. Albi Gjenerali, i biri i Minellës, lindur më 1.11.1984, në Tiranë dhe banues në rr. “Gjin Bue Shpata”, pll. Aviacionit nr. 7/36, Tiranë, mbajtës i letërnjoftimit nr. 034983779 dhe me numër personal: I41101047O, madhor e më zotësi të plotë juridike për të vepruar (dhe në vazhdim do të quhet “Bashkëkredimarrës”),
Palët bien dakord për të lidhur këtë “Kontratë për kredi afatgjatë” (dhe në vazhdim do të quhet “Kontrata”), sa më poshtë vijon:

A. KUSHTET E KREDISË

1.1 Banka, me anën e kësaj kontrate i jep kredimarrësit një kredi me afat në shumën prej EUR 20,000,000 (njëzet milionë euro), në vazhdim do të quhet “Kredia”.
 1.2 Kjo kontratë ka për objekt dhënien e kredisë afatgjatë në favor të kredimarrësit, kredi e cila garantohet me garanci shtetërore, si pjesë e Projektit të Qëndrueshmërisë së OSHEE-së, kredi e cila do të përdoret nga kredimarrësi për shlyerjen e plotë të kredisë (overdraft) që kredimarrësi ka pranë “OTP Bank” sh.a., sipas kontratës për dhënie kredie bankare në një llogari rrjedhëse (overdraft) nr. rep. 3969/nr. kol. 1162, datë 18.11.2021 dhe ndryshimeve përkatëse, sipas marrëveshjes për blerje kredie ndërmjet bankave të nivelit të dytë. 
 1.3 Kredia do të disbursohet në një shumë të vetme në llogari të kredimarrësit pranë “Bankës së Tiranës” dhe në vijim do të transferohet te llogaria e kredimarrësit pranë “OTP Bank” sh.a., me IBAN: AL46902117974551230217190679, në të cilën është mbajtur kredia overdraft, brenda pesë ditëve të punës pas nënshkrimit të kësaj kontrate, vetëm pas plotësimit nga kredimarrësi të kushteve të mëposhtme:
 1.3.1 Nënshkrimi i marrëveshjes së garancisë shtetërore të huas midis Këshillit të Ministrave, të përfaqësuar nga Ministria e Financave, dhe Bankës së Tiranës, në përputhje me vendimin përkatës të Këshillit të Ministrave për miratimin e garancisë në favor të “Bankës së Tiranës” sh.a., për të garantuar kredinë objekt i kësaj kontrate.
 1.4 Kredimarrësi do të paguajë një komision administrimi 1% (një përqind) të shumës së kredisë në datën e nënshkrimit të kësaj kontrate. 
 2. Kredia do të ketë një kohëzgjatje prej 12 (dymbëdhjetë) vjetësh (dhe në vazhdim do të quhet “Kohëzgjatja e kredisë”), që fillon nga data e disbursimit të kredisë (dhe në vazhdim do të quhet “Data e dibursimit”) deri në përvjetorin e dymbëdhjetë të kredisë (që do të quhet “Data e maturimit”) dhe në rast se data e parë e disbursimit ose data e maturimit do të bjerë në një ditë jopune bankare, atëherë do të shtyhet ditën pasardhëse të punës bankare). 
Në kohëzgjatje përfshihet periudha e mospagimit në shlyerjen e principalit prej 36 (tridhjetë e gjashtë) muaj nga data e nënshkrimit të kësaj kontrate. Gjatë periudhës së mospagimit të principalit do të paguhen vetëm interesat e akumuluara të kredisë.
3.1 Shuma e kredisë do t’i shlyhet Bankës nga kredimarrësi me 18 këste të barabarta principali me bazë gjashtëmujore, përkatësisht në datat 30 prill dhe 30 tetor të çdo viti (dhe në vazhdim do të quhet “Datë pagese e kredisë”).
Kësti i parë do të jetë i pagueshëm në datën e pagesës pas përfundimit të periudhës së mospagimit të principalit, e kështu me radhë çdo datë pagese të kredisë deri në datën e maturimit të kredisë. 
Plani i shlyerjes së kredisë i dorëzohet kredimarrësit në datën ose datat e disbursimit të kredisë dhe ndryshon në përputhje me shumën e disbursuar dhe të pashlyer të kredisë, si dhe ndryshimin e normës së interesit siç parashikohet në pikën 4 më poshtë.
Banka do t’i japë kredimarrësit, me shkrim ose me mjete elektronike të komunikimit (email, faks etj.), në përputhje me parashikimet e legjislacionit bankar, Planin e Shlyerjes së Kredisë çdo 6 muaj. 
3.2 Në qoftë se data e pagimit të këstit të principalit do të bjerë në një ditë e cila nuk është ditë pune bankare, atëherë kjo periudhë do të mbyllet në ditën pasardhëse të punës.
3.3 Në rast shlyerjeje të plotë ose pjesore të ndonjë shume të kredisë para afatit, banka do të aplikojë komision parapagimi në masën prej 0.125% (zero pikë njëqind e njëzet e pesë përqind) mbi shumën e kredisë e cila do të shlyhet para afatit.
3.4 Të gjitha detyrimet në vlerë monetare të kredimarrësit ndaj Bankës, në përmbushje të kësaj kontrate, qofshin principal, interesa ose ndonjë shumë tjetër, do të shlyhen plotësisht pa të drejtë kompensimi ose shuarjeje të detyrimeve. Pagesat e bëra nga kredimarrësi për shlyerjen e kredisë janë të lira nga çdo detyrim dhe nuk i nënshtrohen asnjë zbritjeje për llogari të taksave, tatimeve, detyrimeve doganore ose çfarëdo detyrimi tjetër.
Në rast se ndonjë ligj, rregullore ose akt tjetër ligjor do të parashikojë se shumat që kredimarrësi do t’i paguajë Bankës duhet t’i nënshtrohen ndonjë zbritjeje ose mbajtjeje në burim, kredimarrësi do të kompensojë shumën e zbritur, në mënyrë që totali i detyrimit që do t’i shlyhet bankës të jetë i barabartë me totalin e shumës që rezulton para ndonjë zbritjeje apo mbajtjeje në burim.
3.5 Çdo pagesë e bërë prej kredimarrësit ndaj bankës në ekzekutim të kësaj kontrate do të përdoret për shlyerjen e detyrimeve në rendin, si më poshtë vijon:
- së pari për shlyerjen e komisioneve dhe shpenzimeve;
- së dyti për shlyerjen e interesave të maturuar e të papaguar sipas radhës: interes vonesë dhe interes kontraktor;
- së treti për shlyerjen e shumës së maturuar e të papaguar të principalit të kredisë.
4.1.1 Kredimarrësi do të paguajë interes kontraktor çdo 6 muaj mbi shumën e disbursuar dhe të pashlyer të kredisë dhe përkatësisht në datat 30 prill dhe 30 tetor të çdo viti, sipas planit të shlyerjes dorëzuar kredimarrësit. Norma e interesit kontraktor është e ndryshueshme dhe do të llogaritet interes bazë (indeks orientues) EURIBOR 6-mujor shtuar me marzhin 1% (një përqind) në vit, por jo më pak se 1% (një përqind) në vit, ku norma bazë e interesit (indeksi orientues) është objekt rishikimi dhe ndryshimi nga banka çdo 6-mujor. Interesi i ri kontraktor do të aplikohet mbi pjesën e pashlyer të kredisë në datën e ndryshimit.
Interesi do të llogaritet mbi bazën e një viti me 360 (treqind e gjashtëdhjetë) ditë kalendarike dhe mbi bazën e numrit respektiv të ditëve të kaluara. Vlera e interesit për datën e pagesës do të llogaritet për numrin respektiv të ditëve nga data e disbursimit ose data e pagesës së interesit të mëparshëm, mbi bazën e një viti me 360 (treqind e gjashtëdhjetë) ditë.
4.1.2 Pavarësisht nga kushtet e tjera të kësaj kontrate, në rast ndërprerjeje të kuotimit të indeksit orientues (të dakordësuar për llogaritjen e normës së interesit kontraktor të ndryshueshëm të kësaj kredie) nga autoritetet rregullatore apo autoritetet e autorizuara për administrimin e këtij indeksi, banka ka të drejtë që në datën e ndërprerjes së kuotimit të ndryshojë/zëvendësojë këtë indeks me një indeks orientues alternativ të publikuar nga këto autoritete, pa qenë i nevojshëm pëlqimi paraprak me shkrim i kredimarrësit. Kjo e drejtë do të ushtrohet nga banka me kusht që autoritetet rregullatore apo autoritetet e autorizuara për administrimin e indeksit të kenë përcaktuar qartë datën e ndërprerjes së kuotimit të indeksit orientues dhe zëvendësimin e tij nga një indeks orientues alternativ.
Banka e Shqipërisë publikon në faqen e saj zyrtare të internetit, në çdo rast, burimin e informacionit (faqen zyrtare të internetit) të autoritetit rregullator apo të autoritetit të autorizuar për administrimin e indeksit, që publikon indeksin orientues alternativ përkatës. Interesi i ri kontraktor do të aplikohet mbi pjesën e pashlyer të kredisë në datën e ndryshimit.
4.2 Norma Efektive e Interesit (NEI) është ______________% (_________________ pikë përqind) në vit, kjo e llogaritur duke u bazuar në normën e interesit kontraktor në ditën e lidhjes së kësaj kontrate, shumën, monedhën dhe shpenzime e komisione të tjera të detyrueshme të kredisë, si dhe afatin e rënë dakord nga palët në këtë kontratë.
Ndryshimi i ndonjë prej elementeve bazë në llogaritjen e Normës Efektive të Interesit (NEI) do t’i njoftohet Kredimarrësit përpara aplikimit nëpërmjet njoftimit me shkrim të publikuar në të dhënat e kontaktit të Kredimarrësit, të përcaktuara në seksionin “C” të kësaj kontrate. 
4.3 Në rast se Kredimarrësi nuk paguan në afat ndonjë shumë të përcaktuar në këtë kontratë, ai do të paguajë interes vonesë (kusht penal) mbi shumën e principalit të vonuar nga data kur duhej të kryhej pagesa deri në datën e kryerjes së pagesës në masën dy përqind (2%) në vit mbi normën e interesit kontraktor. Ky interes, në rast se nuk paguhet, do të konsiderohet shumë e pashlyer.
Shembull mbi përllogaritjen e penalitetit duke supozuar që: 
Shuma në vonesë 10,000 LEK
Ditë në vonesë 100
Norma e interesit të kredisë e supozuar 4.5%
Interesi në vonesë IR + 2%= 6.5%
(shuma në vonesë) x (interesi në vonesë) x nr. i ditëve në vonesë 
360 
Penaliteti = (10,000) x 6.5% x 100 = 178 LEK
360

5. Kredimarrësi deklaron dhe garanton Bankën, e cila duke marrë të mirëqenë vërtetësinë e këtyre deklarimeve, ka marrë vendimin për dhënien e kredisë dhe për ekzekutimin e çdo disbursimi, sa më poshtë vijon:
1. Të gjitha të dhënat e deklaruara për identifikimin e tij dhe marrjen e kredisë janë korrekte dhe të sakta.
2. Është regjistruar si shoqëri tregtare, ekziston dhe kryen aktivitetin e saj në përputhje të plotë me legjislacionin shqiptar.
3. Ka të drejtë të marrë kredi sipas kushteve të përcaktuara në këtë kontrate, si dhe ka ndërmarrë çdo hap ose veprim të nevojshëm të kërkuar për nënshkrimin e kësaj kontrate dhe marrjen përsipër të detyrimeve që lindin prej saj.
4. Kjo kontratë dhe dokumentet e tjera të kredisë janë ligjërisht të detyrueshme për të.
5. Nënshkrimi i dokumenteve të kredisë ose përmbushja e detyrimeve që rrjedhin nga dokumentet e kredisë ose ushtrimi i të drejtave sipas kushteve të dokumenteve të kredisë prej tij, nuk është në kundërshtim me ndonjë ligj, rregullore, status, vendim gjyqësor, akt, autorizim, marrëveshje ose detyrim tjetër të zbatueshëm ndaj Kredimarrësit.
6. Pranon se Banka do të disbursojë kredinë vetëm pasi Kredimarrësi të paraqesë të gjitha dokumentet e kërkuara prej saj dhe veçanërisht ato që kanë të bëjnë me kompletimin/regjistrimin e sigurive të dhëna për shlyerjen e detyrimit, në përputhje me kushtet e kontratave/marrëveshjeve përkatëse, si dhe të mos jetë në vonesë në shlyerjen e asnjë prej detyrimeve të tij ndaj bankës, përfshirë këtu të gjitha detyrimet që rrjedhin nga marrëdhënie kontraktore të ndryshme nga kjo kontratë. 
7. Ka deklaruar në Bankë të gjitha detyrimet materiale, ekzistuese dhe të mundshme të tij.
8. Mbi pasuritë apo të ardhurat e tij nuk rendon asnjë barrë që mund të ketë ndonjë pasojë negative mbi marrjen e kredisë, përdorimin dhe/ose shlyerjen e saj.
9. Në momentin e hyrjes në fuqi të kësaj kontrate dhe në datat e disbursimit të kredisë, nuk ka asnjë çështje gjyqësore në gjykim ose të pezulluar, ose ndonjë mosmarrëveshje potenciale pasurore kundër tij që mund të sjellë ndonjë pasojë negative ndaj biznesit, gjendjes financiare dhe ndaj marrjes së kredisë, përdorimit dhe/ose shlyerjes së saj.
10. Në momentin e hyrjes në fuqi të nënshkrimit të kësaj kontrate dhe në datat e disbursimit të kredisë, pasqyrat financiare janë hartuar në përputhje me legjislacionin shqiptar në fuqi dhe standardet e kontabilitetit. Këto pasqyra financiare pasqyrojnë në mënyrë të plotë dhe të vërtetë gjendjen financiare aktuale, si dhe nuk ka pasur ndryshime që ndikojnë negativisht në aktivitetin ose gjendjen financiare të Kredimarrësit në fund të çdo viti financiar.
11. Shuma e kredisë do të përdoret vetëm sipas qëllimit të përcaktuar në këtë kontratë.
12. Nuk ka ndodhur dhe nuk është prezente asnjë nga ngjarjet e parashikuara si Rast Mospërmbushjeje.
13. Detyrimet e tij në këtë kontratë renditen dhe do të renditen për sa i takon radhës së pagesës ose të preferimit së paku të të njëjtës radhë (pari passu) me të gjithë kreditorët e pasiguruar ose të preferuar të të njëjtës radhë.
14. Pranon se ekstrakti që Banka nxjerr nga librat ose sistemi informatik i saj ku regjistrohen të gjitha veprimet lidhur me kredinë do të përbëjë në çdo rast provë të plotë të shumës që Kredimarrësi i detyrohet Bankës. Kredimarrësi pranon si të mirëqenë dhe të vlefshëm çdo detyrim që rezulton në çdo kohë në ngarkim të tij në librat e Bankës, duke hequr dorë shprehimisht nga e drejta e tij për të kundërshtuar detyrimin në fjalë për çfarëdo lloj arsye, me përjashtim të gabimeve matematikore.
15. Kredimarrësi është në dijeni të faktit, kupton dhe pranon plotësisht se kjo kontratë kredie bankare përbën titull ekzekutiv në bazë të nenit 510, germa “d”, të Kodit të Procedurës Civile, dhe është menjëherë e ekzekutueshme kundrejt tij në rastet e zgjidhjes së kontratës parashikuar në pikat 7 dhe 9 që vijojnë të kësaj kontrate në përgjithësi, dhe në veçanti për mospërmbushje detyrimi të pagimit të principalit të kredisë dhe interesit përkatës. Mosrespektimi i pagimit të çdonjërës prej shumave të detyrueshme, në vlerën ose afatin e përcaktuar te Banka, përbën mospërmbushje thelbësore të kontratës dhe i jep të drejtë Bankës për të kërkuar vënien në ekzekutim të detyrueshëm të pasurive të Kredimarrësit, me qëllim shlyerjen e detyrimit kontraktor.
16. Banka ka të drejtë që të cedojë tek të tretë, pa pëlqimin apo njoftimin paraprak të Kredimarrësit, tërësisht ose pjesërisht, të drejtat dhe detyrimet që rrjedhin nga kjo kontratë kredie dhe nga çdo ndryshim i saj, nëse do të ketë.
17. Pranon se njeh dhe merr përsipër rrezikun që paraqet për të: 
i. lëvizja e pafavorshme e kursit të këmbimit të monedhës së huaj në të cilën akordohet kredia kundrejt monedhës vendase LEK, veçanërisht në rastin kur të ardhurat e tij janë në LEK;
Shembull ilustrues: 
	Kredi me afat në monedhën EUR
	Vlera e këstit 

	Kësti mujor 
	210.00 EUR

	Kësti i supozuar në LEK kur 1 EUR këmbehet me 133.5 LEK
	28,035 LEK

	Kësti i supozuar në LEK kur 1 EUR këmbehet me 134.5 LEK
	28,245 LEK



ii. rritja e normës së interesit të kredisë gjatë kohëvazhdimit të saj, si rezultat i rritjes së indeksit orientues.
Shembull ilustrues: Kredi në shumën 5,000,000 LEK, me afat 25 vjet
	Norma e interesit: Bono thesari 3M + marzh
	Vlera e këstit mujor (principal +interes)

	Interesi i kredisë 
Bono thesari 3M (1.091%) + marzh (4.5%) = 5.591%
	720,664 LEK

	Interesi i kredisë me rritje të supozuar të indeksit me 0.5%
Bono thesari 3M (1.591%) + marzh (4.5%) = 6.091%
	732.611 LEK



18. Lidhur me të dhënat personale të Kredimarrësit të mbledhura nga Banka, me qëllim lidhjen dhe përmbushjen e kësaj kontrate kredie bankare, Kredimarrësi deklaron shprehimisht:
1. se u njoftua për përpunimin në mënyrë manuale dhe të automatizuar të të dhënave të tij me karakter personal dhe financiar, që bëhet nga Banka;
2. se njeh që të dhënat e tij personale dhe financiare të mbledhura nga Banka lidhen me qëllimin dhe përmbushjen e kësaj kontrate, janë të nevojshme dhe nuk tejkalojnë sa kërkohet në çdo rast në pikëpamje të përmbushjes së qëllimit të kësaj kontrate;
3. se, në përputhje me ligjin “Për mbrojtjen e të dhënave personale”, i ndryshuar, i jep Bankës pëlqimin e plotë të tij për përpunimin e të dhënave të tij, si dhe transmetimin e tyre në Regjistrin e Kredive të mbajtur pranë Bankës së Shqipërisë në përmbushje të detyrimit për raportim që përcakton kuadri rregullator në fuqi, si dhe tek të tretët, të cilëve Banka mund t’u cedojë, në përputhje me dispozitat e Kodit Civil, të drejtën e kredisë që rrjedh nga kjo kontratë kredie bankare; 
4. se u njoftua se dhënia e të dhënave të tij personale është e detyrueshme për përmbushjen nga Banka të kërkesave rregullative përcaktuar nga rregulloret e Bankës së Shqipërisë “Mbi transparencën për produktet dhe shërbimet bankare e financiare”, si dhe “Për funksionimin e Regjistrit të Kredive në Bankën e Shqipërisë”, si dhe kushtet dhe procedurat për njohjen, përdorimin dhe rishikimin e të dhënave që administrohen në të, dhe se ushtrimi nga Kredimarrësi i të drejtës për të revokuar pëlqimin për përpunimin e të dhënave të tij personale i jep Bankës të drejtën për të zgjidhur këtë kontratë në përputhje me përcaktimet e pikës 9 të kësaj Kontrate në momentin e marrjes së njoftimit me shkrim të këtij revokimi.
Gjithashtu, Kredimarrësi deklaron se iu komunikua dhe mori dijeni nga Banka për sa vijon: 
a) se ai ka të drejtë të informohet qartë dhe në mënyrë të përshtatshme për identitetin e përfaqësuesit të caktuar për mbikëqyrjen e brendshme të mbrojtjes së të dhënave personale të përpunuara; dhe 
b) se ai ka të drejtën për akses në të dhënat e tij personale të mbledhura nga Banka dhe të drejtën për kërkimin e korrigjimit të tyre.
6. Kredimarrësi merr përsipër që gjatë kohëzgjatjes së kësaj kontrate dhe deri në shlyerjen e plotë të kredisë:
1. Të njoftojë menjëherë Bankën për sa më poshtë:
a) Ndryshimin e adresës dhe të të gjitha të dhënave të tjera që ka deklaruar për identifikimin e tij dhe mbajtjen e korrespondencës me Bankën;
b) Ndryshimin e cilitdo prej deklarimeve dhe garancive të dhëna nga Kredimarrësi në pikën 5 të kësaj kontrate;
c) Konstatimin e njërit prej Rasteve të Mospërmbushjes;
d) Parashikimin e verifikimit të ndonjë Rasti Mospërmbushjeje ose çdo ngjarjeje të mundshme që mund të cenojë interesat e Bankës në bazë të kësaj kontrate.
2. Të mos ndryshojë formën e saj ligjore pa njoftimin paraprak me shkrim të Bankës.
3. Të zotërojë lejet e nevojshme që në bazë të legjislacionit në fuqi janë ose do të jenë të domosdoshme për ushtrimin e aktivitetit të shoqërisë, si dhe të kryejë rinovimin e tyre.
4. T’i dorëzojë Bankës, me kërkesë të kësaj të fundit, çdo marrëveshje ose kredi tjetër të lidhur me palë të treta, garanci ose ndonjë marrëveshje tjetër financiare të lidhur pas hyrjes në fuqi të kësaj kontrate, të cilat mund të sjellin pasoja negative mbi përmbushjen e detyrimeve të kësaj kontrate.
Gjithashtu, merr përsipër që pa pëlqimin paraprak të Bankës, të mos marrë detyrime të tjera (kredi) të cilat në radhën e pagesave preferohen ndaj kësaj kredie.
5. T’i paraqesë Bankës të gjitha njoftimet dhe dokumentet zyrtare (pasqyra financiare etj.) që mund të kërkohen prej saj në lidhje me gjendjen financiare të Kredimarrësit.
6. Kur garancia shtetërore e huas e dhënë për marrjen e kredisë sipas gjykimit të Bankës bëhet e pamjaftueshme, të japë një garanci suplementare ose të bëjë zëvendësimin e saj. Kjo garanci duhet të jetë e kënaqshme për Bankën në formë, qëllim dhe përmbajtje.
7. Të çelë dhe të mbajë llogari rrjedhëse pranë Bankës nëpërmjet të cilës të qarkullojë të ardhura të shoqërisë. 
7. Çdonjëra prej ngjarjeve të mëposhtme përbën Rast Mospërmbushjeje:
1. Kredimarrësi nuk shlyen vleftën e plotë të interesit dhe/ose të principali, sipas Planit të Shlyerjes dhënë nga Banka, me kalimin e 60 ditëve kalendarike nga data kur pagesa e këstit duhet të kryhej.
2. Banka konstaton se nuk është realizuar qëllimi i dhënies së kredisë nga Kredimarrësi, pra ky i fundit nuk e shfrytëzon kredinë e marrë sipas objektit të parashikuar në pikën 1 të kësaj kontrate.
3. Kredimarrësi pranon me shkrim pamundësinë për të paguar ose nuk shlyen në afat detyrimet (borxhet) e maturuara në përgjithësi, falimenton ose bie në paaftësi paguese, ose ndaj tij ngrihet një padi falimentimi sipas procedurave të ligjit “Për falimentimin”.
4. Pozita financiare e Kredimarrësit ose aftësia e tyre për të përmbushur detyrimet e kësaj kontrate për shkak të mbylljes ose tjetërsimit të plotë ose pjesor të aktivitetit apo aseteve të tyre, ose të ekzekutimit të ndonjë vendim arbitrazhi apo gjykate mbi asetet e Kredimarrësit ka ndryshuar duke ndikuar negativisht në aftësinë e tij paguese. 
5. Kredimarrësi nuk përmbush ose shkel cilindo prej detyrimeve që ka marrë përsipër në bazë të kësaj kontrate (përveç detyrimit për të paguar).
6. Çdo deklarim i Kredimarrësit në ose lidhur me këtë kontratë, mund të rezultojë në ndonjë moment të ketë qenë jo i vërtetë ose jo i rregullt në përmbajtje në momentin e deklarimit.
7. Kredimarrësi ose ndonjë prej ortakëve/aksionarëve të palës Kredimarrëse është: i. përfshirë në ndonjë çështje civile me cilësinë e të paditurit; apo ii. shpallur si person nën hetim apo i akuzuar lidhur me hetimin ose gjykimin e ndonjë çështjeje penale, ngjarje këto që mund të kenë pasoja negative materiale në përmbushjen e detyrimeve të kësaj kontrate.
8. Nëse cilido prej Kredimarrësit dhe/ose Bashkëkredimarrësve dhe/ose përfaqësuesi i tyre revokon pëlqimin për përpunimin e të dhënave personale dhënë Bankës nëpërmjet kësaj kontrate ose në kontratat përkatëse të lidhura, ose që do të lidhen me qëllim sigurimin e shlyerjes së detyrimeve të kredisë dhënë me këtë Kontratë, duke e penguar Bankën të përmbushë kërkesat e kuadrit rregullativ.
Në rast se verifikohet ndonjë prej ngjarjeve që përbën Rast Mospërmbushjeje dhe Kredimarrësi dhe/ose cilido nga Bashkëkredimarrësit nuk përmbush detyrimin e shkelur kontraktor, brenda 30 (tridhjetë) ditëve kalendarike nga dita e marrjes së njoftimit përkatës me shkrim nga Banka, Banka ka të drejtë të ndërpresë përdorimin e kredisë dhe ta deklarojë të zgjidhur këtë kontratë duke kërkuar kthimin e menjëhershëm të pjesës së pashlyer të kredisë, së bashku me interesat e akumuluara dhe të gjitha shumat e tjera të papaguara, pa qenë e nevojshme zgjidhja e kontratës me proces gjyqësor ose ndjekja e ndonjë procedure tjetër ligjore, si dhe të ndërmarrë çdo veprim ligjor dhe akt të nevojshëm për të realizuar të drejtën e saj, në radhën e mëposhtme:
1. Banka do t’i kërkojë me shkrim Ministrisë së Financave pagesën e detyrimeve të pashlyera të Kredimarrësit dhe Bashkëkredimarrësve, në përputhje me kushtet dhe afatet e Marrëveshjes së Garancisë, të lidhur midis Këshillit të Ministrave të RSH-së, përfaqësuar nga Ministria e Financave, dhe “Banka e Tiranës” sh.a., për dhënien e garancisë shtetërore të huas; dhe
2. Banka, pas kalimit të afatit të parashikuar në Marrëveshjen e Garancisë për kryerjen nga Ministria e Financave të pagesës së detyrimeve të papaguara të Kredimarrësit, ka të drejtë të kërkojë lëshimin e urdhrit të ekzekutimit, si dhe të fillojë procedurat e ekzekutimit të detyrueshëm të këtij akti që përbën titull ekzekutiv në bazë të nenit 510, germa “d”, të Kodit të Procedurës Civile, për shlyerjen nga Kredimarrësi dhe Bashkëkredimarrësit të shumës së detyrimit të kredisë që do të rezultojë i pashlyer pas zbritjes së shumës të arkëtuar nga garancia qeveritare e huas, dhe në rast mospagese të detyrimeve brenda afatit të parashikuar në Marrëveshjen e Garancisë, për të gjithë shumën e papaguar të detyrimit të kredisë.
8. Në rast mospagimi nga Kredimarrësi në afatet e përcaktuara ose njoftuara çdoherë të ndonjë ose çdo detyrimi që rrjedh nga kjo kontratë, Banka, pa qenë e nevojshme kryerja e ndonjë veprimi ligjor, është e autorizuar dhe ka të drejtë të prekë me iniciativë dhe debitojë kundrejt detyrimit ekzistues shumat e depozituara në llogarinë ose llogaritë në monedha të ndryshme që pala Kredimarrëse ka ose mund të ketë pranë “Bankës së Tiranës” sh.a.
9. Banka ka të drejtë të tërhiqet (zgjidhë) në mënyrë të njëanshme nga kjo kontratë kredie bankare në rastet kur ajo vjen në dijeni të fakteve të reja ose të panjohura më parë në lidhje me Kredimarrësin, me mjetet e përdorura për të siguruar shlyerjen e detyrimit, ose çdo gjë tjetër që vë në rrezik, sipas gjykimit të saj të lirë, shlyerjen e kredisë nga ana e Kredimarrësit. Heqja dorë nga kontrata do të ndërpresë menjëherë përdorimin e kredisë dhe Kredimarrësi detyrohet që brenda 15 (pesëmbëdhjetë) ditëve nga marrja e njoftimit me shkrim nga Banka të kthejë të gjitha shumat e përdorura dhe të pashlyera të kredisë, si dhe shumat plotësuese (interesa, shpenzime, etj.) të detyrueshme për t’u paguar në bazë të kontratës.
10. Shpenzimet që lidhen me negociatat, hartimin, nënshkrimin, ekzekutimin e detyruar, shlyerjen ose fshirjen e kredisë dhe/ose të garancive, përfshirë kompletimin e barrëve dhe regjistrimin e të drejtave reale, që sigurojnë detyrimet e Kredimarrësit ndaj Bankës do të përballohen nga Kredimarrësi. Në shpenzimet dhe kostot e mësipërme përfshihen edhe shpenzimet noteriale të kësaj kontrate dhe të kontratave të mjeteve që sigurojnë shlyerjen e detyrimit të kredisë, primet e sigurimit për çdo pasuri të hipotekuar, të lënë peng ose pasurive të bllokuara (sekuestruara) në favor të Bankës, si dhe çdo tarifë e arsyeshme dhe shpenzim i juristëve, avokatëve të Bankës, si dhe i ndonjë llogaritari, kontrollori, vlerësuesi ose ndonjë eksperti tjetër për çdo konsultim ose shërbim që Banka do ta konsiderojë të nevojshëm për nënshkrimin dhe përmbushjen e kontratës në fjalë, dhe të çdo sigurie dytësore që garanton kredinë, dhe të mbrojtjes e vlerësimit të të drejtave të Bankës.

B. SIGURITË E DHËNA PËR SHLYERJEN E KREDISË

Pagesa e kësaj kredie do të sigurohet nga:
Marrëveshja e Garancisë Shtetërore të Huas, lidhur midis Bankës së Tiranës dhe Këshillit të Ministrave, të përfaqësuar nga Ministria e Financave, në përputhje me vendimin përkatës të Këshillit të Ministrave për miratimin e garancisë shtetërore në favor të “Bankës së Tiranës” sh.a., për kontratën e kredisë ndërmjet Bankës së Tiranës në cilësinë e “Kredidhënësit” dhe shoqërisë “Furnizuesi i Shërbimit Universal” sh.a. në cilësinë e Kredimarrësit, dhe shoqërisë “Operatori i Shpërndarjes së Energjisë Elektrike Group” sh.a., “Operatorit të Sistemit të Shpërndarjes” sh.a. dhe “Furnizuesit të Tregut të Lirë” sh.a., në cilësinë e Bashkëkredimarrësve, që garanton detyrimin e kredimarrësit për shlyerjen e principalit dhe të interesave sipas skedulit fillestar të shlyerjes apo çdo skeduli të ndryshuar të shlyerjes, të dakordësuar ndërmjet palëve, të principalit dhe interesave, të përcaktuar në Kontratën për Dhënie Kredie Bankare, duke përjashtuar këtu interesvonesa apo penalitete mbi mosshlyerjen në kohë të detyrimeve nga Kredimarrësi apo kosto administrative për dhënien e kredisë, kosto të cilat duhet të paguhen nga Kredimarrësi.
Marrëveshja e Garancisë Shtetërore i bashkëngjitet si shtojca “A” kësaj kontrate. 

C. TË NDRYSHME

1.1 Palët bien dakord se marrëdhëniet midis Kredimarrësit dhe Bashkëkredimarrësit, lidhur me përdorimin, njohjen dhe shlyerjen e detyrimit të kësaj kredie do të rregullohen, si vijon:
1.2 Kredimarrësi ka të drejtë që pa pëlqimin paraprak të Bashkëkredimarrësit, të kërkojë me shkrim nga Banka përdorimin e pjesshëm apo të plotë të shumës së Kredisë, sipas kushteve të rëna dakord në këtë Kontratë.
1.3 Kredimarrësi dhe Bashkëkredimarrësi bien dakord midis tyre të shlyejnë çdo shumë që mund të rezultojë në tejkalim të Kredisë menjëherë pas marrjes së njoftimit përkatës nga Banka. 
1.4 Pavarësisht përdorimit të kredisë nga Kredimarrësi, sipas përcaktimeve në pikat 1.2–1.4 të kësaj Kontrate, detyrimi i Kredimarrësit dhe Bashkëkredimarrësve kundrejt Bankës për kthimin e çdo shume të Kredisë, si dhe të interesave kontraktore dhe çdo shpenzimi tjetër sipas kësaj Kontrate është detyrim solidar pasiv dhe Banka ka të drejtë të kërkojë përmbushjen e çdonjërit prej detyrimeve në bazë të kësaj Kontrate, tërësisht apo pjesërisht, si nga Kredimarrësi dhe Bashkëkredimarrësit së bashku, ashtu edhe nga secili prej tyre veç e veç, dhe Kredimarrësi dhe Bashkëkredimarrësit mbeten të detyruar solidarisht derisa Banka të ketë realizuar të drejtën e saj. 
Kur njëri prej Kredimarrësit ose Bashkëkredimarrësit e përmbush plotësisht detyrimin e tyre ndaj Bankës, edhe debitori tjetër solidar shkarkohet nga detyrimi ndaj Bankës.
Secili prej Kredimarrësit ose Bashkëkredimarrësve do të njoftojë menjëherë debitorin tjetër solidar në rast se ka përmbushur plotësisht detyrimin kundrejt Bankës.
1.5 Kredimarrësi dhe Bashkëkredimarrësit kanë të drejtën e regresit ndaj njeri-tjetrit, për shumën e detyrimit të paguar nga secili prej tyre për shlyerjen e detyrimeve të lindura nga përdorimi i Kredisë nga debitori tjetër solidar.
1.6 Në rast se nga ana e Kredimarrësit dhe Bashkëkredimarrësve nuk do të kthehet shuma e marrë kredi nga Banka dhe do të verifikohen kushtet e mospërmbushjes së detyrimit kontraktor, atëherë Kredimarrësi dhe Bashkëkredimarrësit do të konsiderohen se nuk kanë përmbushur detyrimin e mësipërm ndaj Bankës dhe kjo e fundit ka të drejtë të kërkojë realizimin e të drejtës së saj në përputhje me parashikimet e kësaj Kontrate.
2. Kjo kontratë rregullohet nga legjislacioni i Republikës së Shqipërisë, duke përfshirë por pa u kufizuar në nenet 1031 e në vijim, nenet 423–435, 585–600, të Kodit Civil, ligji nr. 110/2018, “Për noterinë”, ligji nr. 9665, datë 18.12.2006, “Për huamarrjen shtetërore, borxhin shtetëror dhe garancitë shtetërore të huas në Republikën e Shqipërisë’, ligji nr. 9887, datë 10.3.2008, “Për mbrojtjen e të dhënave personale”. Gjykata kompetente për shqyrtimin e çdo çështjeje, lidhur me ekzekutimin dhe interpretimin e kësaj kontrate është Gjykata e Shkallës së Parë e Juridiksionit të Përgjithshëm Tiranë.
3. Çdo modifikim i kësaj kontrate do të bëhet vetëm me shkrim dhe vetëm pas marrëveshjes midis palëve.
4. Çdo njoftim, kërkesë ose komunikim midis palëve, përveç rasteve kur ato bien ndryshe dakord midis tyre, do të bëhet me shkrim dhe do të dërgohet në adresat ose numrat respektiv si me poshtë: 

KREDIMARRËSI: 
“Furnizuesi i Shërbimit Universal” sh.a.
A: Blv. “Gjergj Fishta”, nd. 88, h. 1, kati II, Nj. Admin. nr. 7, 1023, Tiranë 
email: Algert.Luzi@fshu.al 

BASHKËKREDIMARRËSIT:
“Operatori i Shpërndarjes së Energjisë Elektrike Group” sh.a.
A: Blv. “Gjergj Fishta”, nd. 88, h. 1, Nj. Admin. nr. 7, 1023, Tiranë 
email: Redvin.Marku@oshee.al 

“Operatori i Sistemit të Shpërndarjes” sh.a.
A: Blv. “Gjergj Fishta”, nd. 88, h. 1, kati V, Nj. Admin. nr. 7, 1023, Tiranë 
email: Blendian.Dalipi@ossh.al 

“Furnizuesi i Tregut të Lirë” sh.a.
A: Blv. “Gjergj Fishta”, nd. 88, h. 1, kati IV, Nj. Admin. nr. 7, 1023, Tiranë 
email: Albi.Gjenarali@ftl.al 

Data e marrjes së njoftimeve ose kërkesave me shkrim të përmendura më sipër do të konsiderohet: 
1. dita e dorëzimit në adresën e sipërpërmendur të marrësit, nëse janë dërguar me korrier; 
2. dita e pestë (5të) pasi është depozituar pranë shoqërisë së shërbimeve postare, nëse është dërguar me postë të regjistruar nëpërmjet një shoqërie shërbimesh postare; ose 
3. nëse është dërguar me faks, mesazh telefonik (sms) ose email, data e konfirmimit të dërgimit nga aparati i faksit, i telefonit ose data e dërgimit të email-it.
 Kredimarrësi duhet të njoftojnë me shkrim Bankën për ndryshimin e adresës dhe mënyrës së njoftimit të treguar më sipër. 
[bookmark: _GoBack]5. Kjo kontratë do të zgjidhet (përfundojë) në njërën nga mënyrat e mëposhtme:
1. me shlyerjen e plotë të detyrimit të Kredimarrësit;
2. me mbarimin e afatit të kontratës;
3. me heqjen dorë të Bankës, të parashikuar në pikën 9;
4. me zgjidhjen e kontratës në mënyrë të njëanshme nga Banka parashikuar në pikën 7;
5. nëse Kredimarrësi është person juridik ose person fizik, me mbarimin e tij.
NË DËSHMI TË SA MË SIPËR, kontrata në fjalë hyn në fuqi me nënshkrimin nga palët, në gjashtë kopje origjinale (një kopje për secilën palë dhe kopja e tretë për noterin), në përputhje të plotë me vullnetin e tyre të lirë e të pavesuar para meje noterit, sot më datë ____________ 2025.

PALËT KONTRAKTUESE

	BANKA
	KREDIMARRËSI

	“BANKA E TIRANËS” SHA
	“FURNIZUESI I SHËRBIMIT UNIVERSAL” SHA

	përfaqësuar nga:
	përfaqësuar nga:

	
	

	____________________________
	_______________________________

	Drejtore e Divizionit të Korporatave 

	

	
	BASHKËKREDIMARRËS:

	
	

	
	OPERATORI I SISTEMIT TË SHPËRNDARJES SHA
përfaqësuar nga:

______________________________

	_____________________________
Drejtore e Departamentit të Administrimit të Kredive
	
FURNIZUESI I TREGUT TË LIRË SHA
përfaqësuar nga:


	
	______________________________

	

	
	

OPERATORI I SHPËRNDARJES SË ENERGJISË
ELEKTRIKE GROUP SHA
përfaqësuar nga:

	
_____________________________

